EkBass/fiwiki-20250220-pages-articles huggingface dataset:
Kostroma

Kostroma () on kaupunki Kostroman alueella Moskovasta koilliseen, Volgan ja Kostromajoen yhtymäkohdassa. Se kuuluu kultaisen renkaan kaupunkien joukkoon. Kaupungin asukasluku on 268 742 (2010). Kaupunki on mainittu kronikassa 1213, mutta Juri Dolgoruki on saattanut perustaa sen jo puoli vuosisataa aiemmin. Mongolit ryöstivät sen 1238. Se oli myös ruhtinaiden pakopaikka vihollisen piirittäessä Moskovaa 1382, 1408 ja 1433. Vuonna 1375 kaupungin ryöstivät novgorodilaiset merirosvot (uškuiniki). 1500-luvulla kaupunki kasvoi merkittävästi Englannin kaupan ansiosta ja Boris Godunov antoi rakentaa Ipatijevskin luostarin kivestä. Kahteen kertaan kaupungin valtasivat puolalaiset ja siellä piileskellyt Mikael Romanov kruunattiin tsaariksi. Myöhemmät Romanovit pitivät kaupunkia erityisessä arvossa. Kostroman ystävyyskaupunki Suomessa on Hyvinkää. \---- Image:Kostroma ipatiev.jpg|Kostroman Ipatijevin luostari Image:Kostroma romanov.jpg|Mikael Romanovin palatsi Image:Kostroma-resurrection.jpg|Ylösnousemuksen kirkko (1652) Image:Kostroma watchtower.jpg|Palotorni (1823–1826) ==Lähteet== ==Aiheesta muualla== Luokka:Kostroman alueen kaupungit
Sälen

Sälen on kylä, taajama sekä laaja tunturi- ja talviurheilualue Malung-Sälenin kunnassa Keski-Ruotsissa Taalainmaalla Norjan rajan tuntumassa. Se sijaitsee 65 kilometrin päässä luoteeseen Malungin keskustaajamasta. Tukholmaan on matkaa noin 420 kilometriä. Laaksossa Västerdalälven-joen rannalla sijaitsevassa Sälenin taajamassa on 652 asukasta (31.12.2010). Sälen on Åren ohella Ruotsin ehkä tunnetuin ja suosituin laskettelualue. Sälenissä on runsaasti myös muita talviaktiviteettejä kuten laaja perinteisen hiihdon latuverkosto. Moottoriurheilua on tarjolla moottorikelkkailun ja mikroautoilun muodossa. Volvo tarjoaa yleisölle mahdollisuutta koeajaa autoja talvioloissa suljetulla rata-alueella. Kaikentasoista majoitusta on tarjolla useita tuhansia vuodepaikkoja tuntureiden rinteillä, Sälenin taajamassa ja kauempana alueella. Sälenin tuntureilla ovat laskettelukeskukset Lindvallen, Hundfjället, Högfjället ja Tandådalen. Varsinaisten Sälen-tuntureiden eteläpuolella on Kläppen ja pohjoispuolella Stöten. Alueella on kaikkiaan toistasataa rinnettä ja noin sata hissiä. Sälenissä on keväisin hiihdettävän Vaasahiihto-maratonhiihdon lähtöpaikka. Päätepiste on 90 kilometrin päässä sijaitsevassa Taalainmaan Morassa. Vasahiihto järjestettiin ensimmäisen kerran 1922. Tunturiylängöllä sijaitseva pienlentokenttä tarjoaa hyvät mahdollisuudet muun muassa purjelentoon. ==Historiaa== Sälen löydettiin matkailukohteena 1920-luvulla, jolloin sinne rakennettiin rautatie. Ensimmäinen hiihtohissi tuntureille valmistui 1949. Sitä ennen kuljettiin hevosilla ja reillä. Nimi Sälen ("hylje" yleisruotsissa) tulee sanasta säl tai sel, joka tarkoittaa malunginmurteella eläinsuojaa. ==Väestönkehitys== ==Lähteet== ==Aiheesta muualla== * Sälenin hiihtokeskusten sivut * Sälenin taajaman sivut * Malung- Sälenin kunnan sivut * Vasa-hiihdon sivut Luokka:Ruotsin talviurheilukeskukset Luokka:Ruotsin taajamat Luokka:Malung-Sälenin kunta
Maustekurkku

Maustekurkut ovat etikka- ja mausteliemeen säilöttyjä avomaankurkkuja. Maustekurkkuja käytetään mm. voileivän päällisenä ja kurkkusalaatin aineksena. Avomaankurkut pestään ja ladotaan kokonaisina tai siivutettuina puhtaaseen lasipurkkiin. Kattilassa keitetään liemi, joka valmistetaan vedestä, etikasta, sokerista, suolasta sekä mausteista kuten sinapinsiemenistä, kokonaisista mustapippureista, mustaherukan lehdistä ja tillin kukinnoista. Kiehautettu liemi kaadetaan kurkkujen päälle niin, että ne peittyvät. Kansi suljetaan tiiviisti, ja jäähdytyksen jälkeen purkkia säilytetään viileässä. Kurkkuja voidaan säilöä etikkasäilönnän lisäksi myös maitohappokäymisellä tai suolaliemessä. Nimestään huolimatta suolakurkku on monesti kuitenkin eräänlainen maustekurkku, sillä se säilötään suolaliemikäsittelyn jälkeen toisinaan etikkaliemeen.http://www.mtv3.fi/reseptit/index.shtml/suolakurkut?1133735 == Katso myös == * Suolakurkku == Lähteet == Luokka:Ruokalajit Luokka:Säilykkeet
Ivanovo

Ivanovo () on Ivanovon alueen pääkaupunki Venäjällä. Sen asukasluku on 408 330 (2010). ==Historia== Ivanovon kylä tunnetaan kirjallisissa lähteissä vuodesta 1561. Kaupunki perustettiin 1871 liittämällä Ivanovon kylä Voznesenskin posadiin. Vuoteen 1932 kaupungin nimi oli Ivanovo-Voznesensk. Ivanovo kuuluu kultaisen renkaan historiallisiin kaupunkeihin Moskovan koillispuolella. 1800-luvun alussa Ivanovo kilpaili myös Venäjän keisarikuntaan kuuluneen Puolan Łódźin kanssa Euroopan tekstiiliteollisuuden keskuksen asemasta. Työväen olojen vuoksi lakot olivat yleisiä ja yksi johtikin vuoden 1905 vallankumoukseen. Samana vuonna Ivanovossa perustettiin ensimmäinen työläisten neuvosto. Ivanovossa on vuonna 1918 perustettu Ivanovon kemianteknologian valtionyliopisto (ИГХТУ; ISUCT). Neuvostoliiton kaaduttua tekstiiliteollisuus väheni huomattavasti sen jouduttuaan kilpailemaan ulkomaisten yritysten kanssa joka johti vakaviin taloudellisiin ongelmiin alueella. == Kuvagalleria == Tiedosto:ИГХТУ.jpg|Ivanovon kemianteknologian valtionyliopisto Tiedosto:Банк (Ивановская область, Иваново, Красной Армии улица, 10).JPG|Pankki Ivanovossa Tiedosto:Ivanovo pam Frunze.jpg|Mihail Frunze patsas Tiedosto:Ivanovo cinema Lodz 2008-05.jpg|Lodz-elokuvateaatteri Ivanovossa == Lähteet == Luokka:Ivanovon alueen kaupungit
Marks

Marks () on kaupunki Saratovin alueella Venäjällä, Volgan itärannalla, noin 60 km koilliseen Saratovista. Sen asukasluku on 31 531 (2010). Kaupunki perustettiin 1767 saksalaisena siirtokuntana nimellä Baronsk (Баронск). Pian se nimettiin Jekaterinenštadtiksi (, Jekaterinograd) Katariina Suuren mukaan. Vuonna 1918 siitä tuli kaupunki. Vuonna 1920 se nimettiin Marksštadtiksi Karl Marxin mukaan. Vuonna 1941 nimestä siivottiin saksalainen "štadt" () ja nimeksi jäi Marks. Kuva:Christ the King church in Marks, Russia.jpg|Katolinen kirkko. ==Lähteet== ==Aiheesta muualla== Luokka:Saratovin alueen kaupungit
Ansari

Ansari tarkoittaa seuraavia: * ansari tarkoittaa kasvihuonetta mutta se on myös sukunimi: * Anousheh Ansari (s. 1966), amerikaniranilainen avaruusturisti * Aziz Ansari (s. 1983), yhdysvaltalainen näyttelijä ja koomikko * Mohammad Hamid Ansari (s. 1937), intialainen poliitikko ja Intian entinen varapresidentti. Luokka:Luettelot henkilöistä sukunimen mukaan
Viljaruuvi

Viljaruuvi on siirtoruuvi, joka on kierukan muotoinen kone, jolla esimerkiksi valmiiksi kuivattua tai puitua viljaa nostetaan esimerkiksi torniin eli viljasiiloon. Sieltä se siirtyy yleensä viljanostajalle tai tarvittaessa rehuksi. Nykyaikaisessa teollisuudessa ruuvikuljettimia käytetään usein tehokkaammin vaakasuorassa tai hieman kaltevassa asennossa, kun siirretään puolikiinteitä materiaaleja kuten ruokajätettä, haketta, kiviainesta, viljanjyviä, eläinten rehua, tuhkaa, lihaa, luujauhoa ja muita kiinteitä aineita. Ensimmäisiä tunnettuja ruuveja oli Arkhimedeen ruuvi, jota on käytetty muinaisista ajoista asti kasteluveden pumppaamiseen. ==Katso myös== *Elevaattori *Kuljetin ==Lähteet== ==Aiheesta muualla== *Kuvia viljaruuveista Luokka:Maatalouskoneet
Akademgorodok

Akademgorodok () on venäläisen tiedekaupungin (naukograd) erityisaseman saanut alue Novosibirskin 138 000 asukkaan (2014) Sovjetskin piirissä, Novosibirskin alueella Etelä-Siperiassa. Tämä Novosibirskin usean korkeakoulun ja tutkimuskeskuksen yhteinen tiedekampus sijaitsee noin 20 kilometriä Novosibirskin keskustasta eteläkaakkoon, lähellä Obiin padotun Novosibirskin tekojärven koillisrantaa, keskellä koivu- ja mäntymetsää. Novosibirskin Akademgorodokin perusti 1950-luvulla Neuvostoliiton tiedeakatemian Siperian osaston johtaja, akateemikko Mihail Lavrentjev.Is this the smartest street in the world? BBC 19.12.2019. Viitattu 7.1.2020 (sisältää videon) Akademgorodokissa on Novosibirskin valtionyliopisto, 35 tutkimuskeskusta, maatalousakatemia, lääketieteellinen akatemia, asuinrakennukset ja kaupungin tavallinen infrastruktuuri. Vapaa-ajankeskuksessa, Tiedemiesten talossa (Dom Utšjonyh) on 100 000 niteen kirjasto ja konserttisali. Neuvostoliiton aikoina 1961–1991 Novosibirskin Akademgorodok oli etuoikeutettu yhteisö, jonka asukkaille taattiin tiettyjä ruokatavaroita, joita ei muualla ollut helposti saatavilla. Tohtoriksi väitelleet pääsivät käsiksi edelleen vielä laajempaan valikoimaan. Tiedeakatemian jäsenet saivat asua huviloissa, kun muut asuivat yhdeksän- ja viisikerroksisissa kerrostaloissa. Kuva:Akademgorodok NSU Interweek.jpg|Novosibirskin valtionyliopistoa. Kuva:New Exhibition Centre in Akademgorodok.JPG| Novosibirskin Akademkorodokin uusi näyttelykeskus. Kuva:Novosibirsk technopark 1st stage.jpg| Novosibirskin teknologiapuistoa Akademkorodokissa. Kuva:Akademgorodok House of Scientists.jpg|Venäjän tiedeakatemian kokousrakennuksia ("Tiedemiesten talo"). ==Lähteet== ==Aiheesta muualla== * Akademgorodok (Academgorodok/Academic Town) (novosibirskguide.com) * Novosiberskin valtionyliopisto (nsu.ru) * osakartta alueelta (sscc.ru) * Jandeksin "Street view" -tyylinen panoramavalokuvin varustettu kartta alueelta (yandex.ru) Luokka:Novosibirsk Luokka:Naukograd
Kuusenpunikkitatti

Kuusenpunikkitatti (Leccinum piceinum) on punikkitattilaji. Sitä tavataan taigalla kuusen seuralaisena. Se muistuttaa paljon koivunpunikkitattia ja männynpunikkitattia sikäli, että se on kookkaanpuoleinen, punalakkinen ja sen jalassa on mustaksi kääntyvä suomupeite. Toisaalta sen väritys on paljon esimerkkilajeja ruskeampi ja myös paistettaessa siitä tulee tumman punertavaa, kun vertailulajeilla väri menee varsin mustaksi. Kuusenpunikkitatti on mainio ruokasieni.Mauri Korhonen: Tunnista sieni. Otava 2006. ISBN 978-9511198925 == Lähteet == == Aiheesta muualla == * Biolib valokuvia Luokka:Lehmäntatit Luokka:Suomalaiset ruokasienet
Pikanäppäin

Pikanäppäin on näppäin tai näppäinyhdistelmä, jolla käyttäjä voi toteuttaa tietyn käyttöliittymän toiminnon käyttämättä valikkoa. Useissa Windows- ohjelmissa käyttäjä voi esimerkiksi tallentaa tiedot käyttämällä näppäinyhdistelmää Ctrl+S. ==Katso myös== *Pikavalinta Luokka:Käyttöliittymät Luokka:Tietokoneen näppäimet
Karl Marx ja uskonto

Karl Marx oli sitä mieltä, että uskonto on haitallista ihmiskunnalle. Hänen mukaansa se estää alistettuja ihmisiä etsimästä ratkaisua ongelmiinsa, sillä uskonto lupaa uskovaisten saavan palkinnon tuonpuoleisessa elämässä. Marx oli myös sitä mieltä, että uskovaisuus on vastaus vieraantumiseen tai aineelliseen puutteeseen, eikä sitä voida poistaa ennen kuin ihmisten elämä on vapautettu, jolloin uskonto tulee kuolemaan luonnollista tietä. Uskonto on Marxin mukaan hallitsevan luokan käyttämä väline, jonka kautta ihmiset voivat hetkellisesti saada lievitystä kärsimyksiinsä kokemalla uskonnollisia kokemuksia. Hallitsevan luokan edun mukaista on edistää käsitystä, jonka mukaan ihmisten nykyinen kärsimys tulee johtamaan ikuiseen onneen. Niin kauan kuin kansa uskoo, se ei yritä aidosti ymmärtää ja voittaa kärsimystensä todellista lähdettä, mikä Marxin mielestä oli riistävä talousjärjestelmä. Marxin mukaan uskonto on kansan oopiumia koska * se tarjoaa hetkellistä lievitystä kipuun, mutta ei pysty poistamaan kivun aiheuttajaa * se tarjoaa kuvitelmia paremmasta elämästä taivaassa. Marx näki siis uskonnon todellisuuspakona eli eskapismina. Ludwig Feuerbach väitti, että ihminen palvoo jumalassa omaa itseään. Karl Marx kehitti edelleen Feuerbachin ajatuksia. Marxin mukaan uskonnossa on kyse yhteisön virheellisestä tajunnasta. Karl Marxin kanta työväenliikkeen ja uskonnon suhteista oli selvä. Marxin mielestä uskonto on työväenliikkeelle vahingollinen ilmiö. Marxin luonnehdinta uskonnosta kansan oopiumina ja käsitys yhteiskunnallisten olosuhteiden merkityksestä on ollut nykyisinkin esillä pohdittaessa syitä uskontojen kannatuksellePhil Zuckerman: Atheism: Contemporary Rates and Patterns . == Katso myös == * Marxilainen uskontokritiikki == Lähteet == == Kirjallisuutta == * Feuerbach, Ludwig (1980). Uskonnon olemuksesta. Helsinki: Otava. * Marx, Karl (1971). Filosofian kurjuus. Moskova: Edistys. * Marx, Karl (1974). Pääoma I. Moskova: Edistys. * Luokka:Marxilainen filosofia Luokka:Uskontokritiikki uskonto
Kierikkala

Kierikkala on Kotkan kaupunginosa Kolkansaaren pohjoisosassa Kymijoen Korkeakoskenhaaran varrella. Kaupunginosa on omakotitaloaluetta, joka rajoittuu lännessä Kotkan rataan, pohjoisessa ja idässä Korkeakoskenhaaraan ja etelässä Äijönvuoren alueeseen. Kierikkalassa toimii Karhulan VPK. Kierikkala sijaitsee Suomen parhaisiin lohijokiin kuuluvan Kymijoen varrella ja on tunnettu kalastusmatkailukohde. ==Historia== Kuninkaantien varrella Korkeakosken länsipuolella sijaitseva Kierikkala oli Kymin pitäjän merkittäviä kyliä, jonne oli kerääntynyt monia käsityöläisammattilaisia. Kierikkalan kylää kutsuttiin jopa kaupungiksi. 1940-luvulla Kierikkalan ja Kalliokosken kaupunginosien välissä olevalle Äijönvuorelle rakennettiin IVAKin (ilmavalvonta-aluekeskus) luolat osaksi Kymijoki-linjaa. Kierikkala kuului Kymin kuntaan vuoteen 1950 saakka ja Karhulan kauppalaan vuosina 1951–1976. Kierikkalan historiasta on julkaistu vuonna 2021 Korkeakoski Kierikkala – kyläkirja. ==Palvelut== Kierikkalassa on vuosien saatossa toimineet kauppa, apteekki, majatalo, baari, kioski, antiikkikauppa. Kuninkaantien majatalo Kuninkaantien majatalo Kierikkalan Koskipirtti Kierikkalassa Kuninkaantien majatalon yhteydessä toiminut baari. Kierikkalan kioski Kierikkalassa Kymintien varrella toiminut kioski. Kioski lakkautettiin jo vuosia sitten. Kierikkalan apteekki Karhulan kauppalaan perustettiin kolmas apteekki maaliskuussa 1952. Apteekki oli pitkään viralliselta nimeltään Karhulan III Kierikkalan apteekki. Aluksi apteekki sijaitsi vanhassa puutalossa Kierikkalan kylässä. Puutalosta apteekki muutti rapattuun kivitaloon Kymintielle osuuskauppa Ympyrän tiloihin. Näissä tiloissa apteekki toimi vuoteen 1985 asti, jolloin apteekki muutti Tampsantiellä sijaitsevaan kiinteistöön. Vuonna 1977 Kotkan, Karhulan ja Kymin kuntaliitoksen myötä apteekin nimeksi tuli Kotkan VII Kierikkalan apteekki. Apteekki muutti Kierikkalasta Sutelaan Prisman kiinteistöön 25.11.2002. ==Lähteet== * *Kotkan kaupunki *https://www.kotka.fi/asuminen-ja-ymparisto/asuinalueet/korkeakoski- kierikkala-ja-laajakoski/ *http://www.hakamaenapteekki.net/?id=4 ===Viitteet=== Luokka:Kotkan kaupunginosat
Scillynsaaret

Scillynsaaret ( [sɪli], ) on Lounais-Englantiin kuuluva saariryhmä 45 kilometrin päässä Cornwallin lounaisrannikolta. Scillynsaarilla on yhtenäishallintopiiriä vastaava asema.http://www.britannica.com/eb/article-9066296/Isles-of-Scilly Scillynsaarilla on ollut asutusta kivikaudelta lähtien.http://www.scillyonline.co.uk/scilly.html Maanviljelyn ja kalastuksen lisäksi tärkeäksi elinkeinoksi on noussut matkailu. Englannin sisällissodan aikana Scillynsaaret toimivat tärkeänä tukikohtana rojalisteille, kunnes amiraali Robert Blake ryösti kesäkuussa 1651 saaret parlamentaristeille. Scillynsaarten asukasluku on yli kaksituhatta. Saarten pinta-ala on 16,33 km². Suurin asutuskeskus on yli tuhannen asukkaan Hugh Town St Mary'sin saarella. == Saaret == Scillynsaarten kuuden asutun saaren lisäksi ryhmään kuuluu lukuisia asumattomia saaria ja luotoja. Asutut saaret ovat: * St Mary's (1 666 as.) * Tresco (180 as.) * St Martin's (142 as.) * Bryher (92 as.) * St Agnes (70 as.) * Gugh (3 as., yksittäinen maatalohttp://query.nytimes.com/gst/fullpage.html?sec=travel&res;=9B0DEFDF1630F93AA25754C0A961948260) Samson on ollut asumaton vuodesta 1855.http://www.genuki.org.uk/big/eng/Cornwall/IslesofScilly/ == Liput == Scillynsaarilla käytetään valtuuston lipun lisäksi epävirallista Scillonian Cross -lippua, jonka Scilly News -lehden lukijat valitsivat äänestyksellä vuonna 2002.http://scillynews.severecci.net/?p=11126 == Lähteet == *
Hugh Town

Hugh Town ( tai ) on noin asukkaan kylä Scillynsaariin kuuluvalla St Mary’sin saarella Cornwallin muodollisessa kreivikunnassa. Se on Scillynsaarten suurin asutuskeskus ja hallinnollinen keskus. Kaupunki sijaitsee St Mary’sin lounaisosassa sijaitsevalla hiekkaisella niemellä, ja siihen kuuluu satama ja redi, jonne suuret alukset voivat ankkuroitua. Tärkeimpiä elinkeinoja ovat kalastus ja matkailu. Prinssi Charles (josta tuli myöhemmin Kaarle II) oleskeli Hugh Townissa vähän aikaa ennen pakenemistaan Jerseyn saarelle vuonna 1646. Vuonna 1593 rakennettu Star Castle -linnoitus toimii nykyisin hotellina. Hugh Townista pääsee lautalla Penzanceen, ja St Mary’sin lentoasema sijaitsee juuri kaupungin ulkopuolella. == Lähteet == == Aiheesta muualla == Luokka:Scillynsaaret Luokka:Asutut paikat Cornwallissa Luokka:Englannin kylät
Télévision Suisse Romande

Télévision Suisse Romande (TSR) oli sveitsiläinen vuonna 1953 perustettu televisioasema, joka esitti ohjelmia kahdella kanavalla TSR 1 ja TSR 2. Suurin osa TSR:n ohjelmista oli ranskankielisiä. Kanavan päämaja sijaitsi Genevessä, ja kanavalla on toimistot myös Lausannessa, Sionissa, Moutierissä, Fribourgissa ja Neuchâtelissa. TSR ja radiokanava RSR yhdistyivät 28.2.2012 Sveitsin ranskankieliseksi mediakanavaksi, RTS:ksi (Radio Télévision Suisse), joka on valtakunnallisen SRG SSR:n osa. ==Lähteet== == Aiheesta muualla == * Télévision Suisse Romande Luokka:SRG SSR Luokka:Sveitsiläiset televisiokanavat Luokka:Ranskankieliset televisiokanavat Luokka:Vuonna 1953 perustetut televisiokanavat
Edoras

Edoras on Rohanin valtakunnan pääkaupunki, J. R. R. Tolkienin luomassa fiktiivisessä maailmassa, Keski-Maassa. Kaupunki sijaitsi Valkoisten vuorten pohjoispuolella. Edoras oli rakennettu vuoren alarinteelle. Edorasissa oli monia talleja, asuinrakennuksia, parakkeja, patsaita, vartiotorneja ja muita rakennuksia. Edorasta ympäröi puusta ja raudasta tehty ulkomuuri, jossa oli monia vartiotorneja. Muurissa oli myös salaovia ja suuri rautaportti. Kaupungissa oli vielä pienempiä paaluaitamuureja sekä vartiotorneja. Kaupungissa oli myös parakkeja ja talleja, joissa koulutettiin sotilaita ja pidettiin hevosia. Asuinrakennukset olivat vaatimattomia. Kaupungissa oli myös maatiloja ja patsaita. Ylimpänä kalliolla oli Meduseldin kultainen kartano, joka oli vartiotilassa. Muureilla oli vartijat, sekä kuninkaallinen ratsukaarti oli koko ajan valmiustilassa. ==Historia== Edorasin rakensi Brego, Eorl Nuoren poika vuonna 2548 Kolmatta Aikaa. Sormuksen sodan aikana Edorasissa ei ollut paljon sotilaita. Kun Gandalf Valkoinen, Gimli Glóinin poika, Legolas Thranduilin poika ja Aragorn Arathornin poika tulivat Edorasiin, Gandalf paransi Théodenin Thengelin pojan mielen ja ajoi Sarumanin pois hänestä. Sen jälkeen Edorasista johdettiin noin 100 sotilasta ja noin 600 kansalaista Helmin syvänteeseen. Sieltä palasi Edorasiin noin 2 000 sotilasta. Edorasista lähti noin 4 000 rohirrimin ratsastajaa Dunhargiin, jossa armeijan kokoaminen alkoi. Kun Sauron oli tuhottu, rohirrim palasivat Rohaniin. Théoden kuoli Pelennorin kentillä ja hänen sisarenpojasta Éomerista tuli Rohanin kuningas. Theoden haudattiin Edorasin lähellä oleviin hautakumpuihin, jossa kaikki entiset Rohanin kuninkaatkin makaavat. Neljännellä Ajalla Edoras ja Rohan kukoisti Éomerin johdolla ja kun hän kuoli hänen poikansa Elfwine piti Edorasin ja Rohanin kukoistuksessa. == Aiheesta muualla == *Kontu – yhteisövetoinen sivusto, jolla on tietoa sekä kirjasta että elokuvista. *Encyclopedia of Arda *Tolkien Gateway == Edorasin kuvia == Edorasin kartta Luokka:Keski-Maan paikat
Lindisfarne

Lindisfarne eli Holy Island on saari Englannin koillisrannikolla. Se on yhdistetty kolme kilometriä pitkällä pengertiellä Northumberlandiin. ==Luostari== Irlantilainen Pyhä Aidan perusti Lindisfarnen munkkiluostarin vuonna 635. Hän myös toimi Lindisfarnen ensimmäisenä piispana 635–651. Viikinkien hyökkäystä saarelle 8. kesäkuuta 793 pidetään viikinkiajan alkuna. Vuonna 2001 Lindisfarnen asukasluku oli 162.http://www.greatnorthmuseum.org/student_projects/holy_island/introduction_to_holy_island.htm http://www.katajala.net/viikinkiaika/historia/aikajana.html Saarella kirjoitettiin 600-luvun lopussa tai 700-luvun alussa Lindisfarnen evankeliumikirja, jota säilytetään nykyään Lontoon British Libraryssa. Lindisfarnella on muun muassa 1500-luvulla rakennettu Lindisfarnen linna. Saaren luostari hylättiin 875, mutta perustettiin uudelleen 1082. Lopullisesti se lakkautettiin 1500-luvulla.http://www.britannica.com/ebc/article-9370283 ==Viikinkien hyökkäys 793== Tanskalaisten viikinkien hyökätessä Lindisfarnen luostariin se oli Britannian vauraimpia ja tärkeimpiä uskonnollisia keskuksia. Luostarin ryöstäminen toistui yhä uudelleen seuraavien 200 vuoden ajan, minkä takia luostari hylättiin, koulu suljettiin ja piispanistuin siirrettiin sisämaahan Durhamiin. Vaikka luostari perustettiin myöhemmin uudelleen, se ei saanut entistä valta-asemaansa. Vuoden 793 hyökkäys oli ensimmäinen viikinkien ryöstöretki Britanniaan. == Lähteet == == Aiheesta muualla == * http://www.lindisfarne.org.uk/ Luokka:Northumberlandin maantiede Luokka:Britteinsaaret Luokka:Englannin saaret Luokka:Englannin kunnat Luokka:Kelttiläinen kristillisyys
Holy Island

Holy Island voi viitata seuraaviin: * Lindisfarne (toiselta nimeltään Holy Island), saari Englannin koillisrannikolla. * Holy Island, saari Luoteis- Walesissa Angleseyn kreivikunnassa.
Kuoppainen tie

Kuoppainen tie on suomalaisen rockyhtye Eero ja Jussi & The Boysin studioalbumi vuodelta 1995. Se sisältää alkuperäissävellyksiä ja -sanoituksia monilta suomalaisilta lauluntekijöiltä. Albumin yhdessä Olli Haaviston kanssa tuottanut Eero Lupari kertoi kappaleiden kertovan suomalaisesta todellisuudesta kantaa ottaen mutta huumorimielellä. Albumi syntyi juhlistamaan Raittisen veljesten ja The Boys -yhtyeen 35-vuotista musiikkiuraa. Tuohon mennessä Jussi Raittinen oli levyttänyt noin 600 kappaletta ja Eero Raittinen noin 500. The Boys -yhtyeessä oli soittanut eri vaiheissa yhteensä 32 muusikkoa. == Kappaleet == # # # # # # # # # # # # # # # == Kokoonpano == * Eero Raittinen – laulu, rummut * Jussi Raittinen – laulu, basso * Eero Lupari – kitarat, laulu * Olli Haavisto – kitarat, dobro, pedal- steel, urut, mandoliini, haitari, tinapilli ==Lähteet== == Aiheesta muualla == * Rytmimusiikin Syke: Kuoppainen tie Luokka:Vuoden 1995 albumit Luokka:The Boysin albumit Luokka:Olli Haaviston tuottamat albumit
Elba

Elba on saari Italiassa Toscanan rannikolla, 20 kilometrin päässä Grossetosta. Se on Toscanan saariston suurin ja Italian kolmanneksi suurin saari Sisilian ja Sardinian jälkeen.http://www.elba- online.com/Informazioni/infoeng/elbaeng.html Saaren pinta-ala on 224 km² ja asukasluku noin 31 000\. Saarella on rantaviivaa 147 kilometriä, ja sen korkein kohta on Monte Capanne 1 019 metrin korkeudessa merenpinnasta. Elban suurimman kaupungin Portoferraion lisäksi saarella sijaitsevat Campo nell'Elban, Capoliverin, Marcianan, Marciana Marinan, Porto Azzurron, Rio Marinan ja Rio nell'Elban kunnat. Saarella louhittiin jo antiikin aikana rautamalmia, ja ensimmäiset kaivokset sinne perustivat etruskit. Tuolloin saari tunnettiin nimellä Ilva. Nykyään saari tunnetaan kuitenkin paremmin paikkana, jonne Napoléon Bonaparte karkotettiin 1814. Saaresta muodostettiin tuolloin lyhytikäiseksi jäänyt Elban ruhtinaskunta. == Lähteet == ==Aiheesta muualla== *Elban sivusto Luokka:Toscanan saaristo
Pertti Palo

Pertti Palo (11. marraskuuta 1934 Helsinki – 13. elokuuta 2010 Helsinki) oli suomalainen näyttelijä. Hän näytteli Hämeenlinnan kaupunginteatterissa 1957–1961, Tampereen Teatterissa 1961–1975 ja Helsingin kaupunginteatterissa 1975–1990. Palo kunnostautui etenkin musikaaleissa ja laulunäytelmissä.Suomen teatterit ja teatterintekijät 1993, s. 334 == Ura == Pertti Palo oli kuuluisan näyttelijäsuvun vesa. Hän suoritti Suomen teatterikoulun 1954–1957. Palon teatterirooleja olivat esimerkiksi Biff (Kauppamatkustajan kuolema), Nick (Kuka pelkää Virginia Woolfia?), Sganarelle (Don Juan), Action (West Side Story), Nikolai Ivanov (Ivanov), Gabriel (Gabriel, tule takaisin), Ventti Ville (Omena putoaa), Honkajoki (Tuntematon sotilas) ja Eino Grönberg (Kallion kimallus).Teatterin maailma 1965, s. 307Suomen teatterit ja teatterintekijät 1974, s. 398Suomen teatterit ja teatterintekijät 1983, s. 320 Pertti Palo teki ensimmäisen lapsiroolinsa kolmevuotiaana elokuvassa Niskavuoren naiset (1938). Hän näytteli pieniä rooleja kymmenissä elokuvissa, kuten Virtaset ja Lahtiset (1959), Punainen viiva (1959) ja Tulipunainen kyyhkynen (1961) sekä monissa Spede Pasasen elokuvissa. Palo sai parhaan miespääosan Jussi -palkinnon Erkko Kivikosken ohjaamasta elokuvasta Yö meren rannalla vuonna 1981. Hänen roolihahmonsa oli arkkitehti Mikko. Myös johtaja Lehdon rooli elokuvassa Miljoonaliiga (1968) poikkeaa Palolle tyypillisistä pienistä rooleista. Pertti Palo ja Ritva Valkama saivat Aku-patsaan vuonna 1960. == Yksityiselämä == Pertti Palon isän oli näyttelijä Tauno Palo, äiti näyttelijä Sylvi Palo ja veli näyttelijä Martti Palo. Näyttelijä Jukka-Pekka Palo on isän puolelta Pertti Palon velipuoli. Palon puoliso oli Ritva Valkama. Kaksi heidän kolmesta tyttärestään on myös näyttelijöitä: Sanna-Kaisa ja Maiju. Palo kuoli 75-vuotiaana pitkään sairastettuaan. Hänet on haudattu Malmin hautausmaalle Helsinkiin. == Lähteet == * * * * === Viitteet === == Aiheesta muualla == * Pertti Palon muistokirjoitus Helsingin Sanomissa Luokka:Suomalaiset näyttelijät Luokka:Jussi-palkinnon saajat Luokka:Vuonna 1934 syntyneet Luokka:Vuonna 2010 kuolleet
Pianosa

Pianosa on Toscanan saaristoon kuuluva saari Italiassa. Se sijaitsee Elbasta 17 kilometriä lounaaseen.Pianosa Island, Britannica Pianosa on laakea noin 10km² kokoinen saari, jonka korkein kohta on 29 metriä. Saaren nimi onkin tullut sen tasaisuudesta. Pianosa tunnettiin Rooman valtakunnan aikoina nimellä Planasia. Saarella oli ollut asutusta jo ennen roomalaisia. Saarelle karkotettiin vuoden 6 tienoilla Augustuksen tyttärenpoika Agrippa Postumus, joka asui saarella olleessa huvilassa. Huvilan rauniot ovat vieläkin nähtävissä kuten siihen kuulunut pieni teatteri ja kylpylä.Villa Agrippa The Roman Villa in Pianosa, Info Elba Pianosalla on myös varhaiskristillisiä katakombeja.Pianosa, Visit Tuscany Vuonna 1856 saarelle perustettiin rangaistussiirtola sen syrjäisen sijainnin ja maaston vuoksi. Vankilaksi se muutettiin vuonna 1968. Saarella oli vangittuna mafiosoja, murhaajia ja poliittisia vankeja. Viimeiset vangit siirrettiin pois vuonna 1997 ja seuraavana vuonna vankila suljettiin. Sen jälkeen saari on ollut asumaton. Lopullisesti vankila lakkautettiin vuonna 2011. Vankilan vuoksi pääsyä saarelle ja sen lähivesille rajoitettiin voimakkaasti, mikä suojeli saaren luontoa. Vesistö on näin säästynyt kalastukselta ja saastumiselta, jonka vuoksi sen on runsas lajinen. Nykyään Pianosa lähivesineen on luonnonsuojelualuetta. Saarelle pääsyä rajoitetaan vieläkin luonnonsuojelemiseksi. Vain tietty määrä ihmisiä päästetään päivittäin saarelle opastetuilla kierroksilla. Tietyin ehdoin saaren ympäristössä on voinut sukeltaa vuodesta 2013 asti.Island of Pianosa, Info Elba Saarella pesii noin 30 eri lintulajia, joista osa on uhanalaisia kuten välimerenlokki. Saarella asuu myös piennisäkkäitä kuten jäniksiä ja jyrsijöitä sekä liskoja. == Lähteet == Luokka:Toscanan saaristo
Oikosulku

Oikosulku on kahden sähköjohtimen välitön kosketus tilanteessa, jossa niiden ei olisi tarkoitus muodostaa sähköä johtavaa kytkentää sähkölaitteen toimimiseksi. Kyseessä on elektronisen piirin tilanne, jossa kaksi eri potentiaalissa olevaa pistettä kytkeytyvät yhteen pieni-impedanssisen kuorman kautta. Oikosulusta seuraa, että virtaa rajoittaa ainoastaan se piirin osa, jonka läpi oikosulkuvirta kulkeeOikosulkuvirta . Enstopro. Viitattu 15.7.2017.. thumb|Oikosulku sähköjohdoissa == Seuraukset == Mikäli virta kasvaa suureksi, oikosulun seurauksena on ylikuumentuminen ja pahimmassa tapauksessa tulipalo tai räjähdys. Mikäli virta ei pääse oikosulusta huolimatta kasvamaan haitallisen suureksi, piiri vain lakkaa toimimasta normaalisti, kunnes oikosulku poistetaan. == Aiheutuminen == Yleinen oikosulun aiheuttaja on rikkoontunut johtimen eriste. Tällöin johtimet pääsevät taivutettaessa koskettamaan toisiaan ja mikäli niissä on eri jännite, virta kasvaa ohmin lain mukaisesti hyvin suureksi. Hyvin rakennetussa virtapiirissä sulake tai muu ylikuormitussuoja katkaisee virran ennen johtimien ylikuumenemista, mutta mikäli sulake tai ylikuormitussuoja puuttuu tai suojauksen virtakestoisuus on liian suuri, johtimet kuumenevat voimakkaasti ja niiden eriste ja lopulta myös itse johtimet sulavat. Sähköverkon suojaus onkin toteutettava niin, että suojalaitteet katkaisevat ylivirran ennen kuin se aiheuttaa vaaraa. Mikäli johtimen eriste tai muu lähellä oleva materiaali on palavaa ainetta, myös tulipalo on mahdollinen. == Oikosulku == === Vahvistinkytkennöissä === Transistorit ja muut puolijohdekomponentit muuttuvat usein pysyvästi oikosuluiksi, jos ne rikkoutuvat liiallisen kuormittamisen tai jännitekeston ylittämisen vuoksi. === Akuissa ja paristoissa === Mikäli suuri oikosulkuvirta kulkee akun tai pariston läpi, seuraa voimakas kuumentuminen. Kuumuus ja siitä seuraava laajeneminen ja kiehuminen voivat halkaista tai jopa räjäyttää akun tai pariston. Myös voimakkaasti kuormitetusta akusta purkautuva vety voi aiheuttaa räjähdyksen. ===Oikosulkumoottoreissa=== Oikosulkumoottoreissa roottoriin indusoituva sähkövirta on oikosulussa oikosulkuroottorissa, ja sen aiheuttama magneettikenttä saa aikaan roottorin pyörimisliikkeen. Tässä tapauksessa oikosulku on tavoiteltu vaikutus. ==Lähteet== == Aiheesta muualla == Luokka:Elektroniikka Luokka:Sähkötekniikka Luokka:Seulonnan keskeiset artikkelit
Mr. Game & Watch

on fiktiivinen Nintendon pelihahmo, joka esiintyy Game & Watch -pelisarjassa. Mr. Game & Watch on myös yhtiön ensimmäisiä pelihahmoja. Hänellä ei ollut varsinaista nimeä, ennen kuin Nintendo GameCubelle julkaistussa Super Smash Bros. Meleessä se viimein paljastettiin. Mr. Game & Watch on esiintynyt myös peleissä Super Smash Bros. Brawl, Super Smash Bros. for Nintendo 3DS & Wii U ja Super Smash Bros. Ultimate. Mr. Game & Watch on täysin kaksiulotteinen ja helposti tunnistettava hahmo. Hänellä on lukuisia taitoja, joita hän on joutunut käyttämään Game & Watch -peleissä. Hän on muun muassa jonglöörannut sekä toiminut palomiehenä, kokkina ja aarteenetsijänä. Luokka:Nintendon pelihahmot Luokka:Super Smash Bros. -pelisarjan hahmot Luokka:Nintendon maskotit
Južno-Sahalinsk

Južno-Sahalinsk () on Sahalinin alueen suurin kaupunki ja hallinnollinen keskus Venäjän kaukoidässä. Kaupunki sijaitsee Sahalinin saaren eteläosassa Susujajoen varrella. Kaupungin väkiluku oli 181 728 vuonna 2010, lähikylät sisältävän kaupunkipiirin 189 010. Kaupungissa on rautatieasema ja kantakaupungin eteläpuolella toimii Južno-Sahalinskin lentoasema. ==Historia== Vuonna 1882 paikkakunta perustettiin Vladimirovka-nimisenä kylänä. Vuonna 1905 se siirtyi Japanin hallintaan nimellä Toyohara (豊原) ja sai kaupungin aseman. Toisen maailmansodan jälkeen kaupunki palautui Venäjälle, ja nykyisen nimensä se sai 1946. Kuva:Vladimirovka.gif|Vladimirovkan kylä (nyk. Južno-Sahalinsk) 1880-luvulla. Kuva:Toyohara birdeye.jpg|Ilmakuva Toyoharasta, Japanin hallinnon ajalta (1930-luku). Kuva:Airbus A320-214, S7 - Siberia Airlines AN1652027.jpg| Ilmakuva (2009). Kuva:Площадь Ленина..JPG|Leninin aukiota. Oikealla kaupungintalo. Kuva:Сахалинский областной драматический театр. (1).JPG|Sahalinin alueteatteri. Kuva:Yuzhno-Sakhalinsk Museum July 2012.jpg|Kaupunginmuseo. Kuva:Воскресенский собор в Южно-Сахалинске. (2).JPG|Ortodoksinen kirkko. Kuva:Католическая церковь в Южно-Сахалинске. (1).JPG|Katolinen kirkko. Kuva:Аэродромы и терминалы - терминал, Южно- Сахалинск - Хомутово RP115997.jpg|Južno-Sahalinskin lentoasema. ==Lähteet== == Aiheesta muualla == *Kaupungin viralliset sivut *Sateliittikartta *Kaupungin epäviralliset sivut www.sakh.com *Sakhalin in English englanninkielinen kaupunkiportaali www.sakh.com *Yuzhno-Sakhalinsk: city's History in Architecture www.sakhalin.ru Luokka:Sahalinin alueen kaupungit
KOTA-tietokanta

KOTA-tietokanta on opetusministeriön koulutus- ja tiedepolitiikan osaston ylläpitämä tietokanta, joka tarjoaa yliopisto- ja koulutusalakohtaisia tilastotietoja. Keväällä 1997 varsinaisen KOTA-tietokannan rinnalle avattiin KOTA Online -palvelu, joka ilman erillistä käyttölupaa tarjoaa internetin käyttäjille mahdollisuuden hyödyntää supistettua versiota tietokannan sisällöstä www-selaimella. == Aiheesta muualla == * KOTA Online Luokka:Opetusministeriö
Avoin piiri

Avoin piiri tarkoittaa sähköistä kytkentää, jossa sähkövirta ei pääse kulkemaan. Esimerkiksi lampun sammuttaminen kytkimestä tai virtajohdon katkaiseminen aiheuttavat avoimen piirin. Jos virtapiiri on avoin, sähkövirtaa ei kulje. ==Lähteet== Luokka:Elektroniikka
A ja O

A ja O, kreik. alfa ja oomega ovat ensimmäinen ja viimeinen kirjain klassisen (joonialaisen) kreikan aakkostossa. Kirjaimia käytetään myös ilmaisussa "Tämä on kaiken A ja O", jolloin puhutaan asian perusytimestä, asian tärkeimmästä osasta. Käsite alfa ja oomega on suora toisinto heprean kielikuvasta, jossa ensimmäistä kirjainta alef käytetään yhdessä viimeisen kirjaimen taw kanssa ilmaisemaan kokonaisuutta, kokonaisvaltaisuutta. Juutalaiset rabbit ovat esimerkiksi sanoneet, että "Aadam rikkoi koko lain, alefista tawiin" sekä "Aabraham piti koko lain, alefista tawiin". Ison Raamatun Tietosanakirjan mukaan ilmaisu kuvaa Jumalaa ensimmäisenä ja viimeisenä sekä luomakunnan ja lunastuksen alkajana, täydelliseksi tekijänä ja päämääränä. Se, että ilmaisua käytetään myös Jeesuksesta, osoittaisi hänen olleen sekä jumalolento että luomisen välikappale ja lunastuksen välittäjä. ==Lähteet== == Aiheesta muualla == * A ja O suomenkielisessä Raamatussa Luokka:Kristilliset käsitteet Luokka:Kristilliset symbolit Luokka:Raamatulliset sanonnat
Velhokala

Velhokala eli kivikala (Synanceia verrucosa) on maailman myrkyllisin kala. == Ulkonäkö ja koko == Velhokala voi kasvaa noin 40 cm pitkäksi. Suurin mitattu yksilö painoi 2,4 kiloa. Se on yleisväriltään useimmiten harmaa tai ruskea, ja siinä saattaa olla punertavia tai oransseja läikkiä. Kalan pinta on epätasainen ja näyttää kiveltä. == Levinneisyys ja elinympäristö == Kivikaloja elää indopasifisella merialueella Punaiseltamereltä ja Itä-Afrikasta Riukiusaarille ja Australiaan asti. Niitä esiintyy useimmiten koralliriuttojen läheisyydessä. == Käyttäytyminen ja myrkyllisyys == Velhokalat saalistavat pienempiä kaloja väijyksistä. Velhokalaa pidetään myrkyllisimpänä kalalajina.Myrkyllisten trooppisten merenelävien aiheuttamat ongelmat Duodecimlehti 2014 Velhokalalla on selässään noin 13 vahvaa piikkiä, jotka ovat yhteydessä tappavan voimakasta proteiinipohjaista hermomyrkkyä sisältäviin myrkkyrauhasiin. Jos velhokalan päälle astuu, terävät piikit lukkiutuvat pystyasentoon ja uppoavat uhriin. Piikkien juuressa oleva myrkky vapautuu piikkien kautta uhrin elimistöön. Piikkien uppoamissyvyydestä riippuen myrkky voi tappaa ihmisen jopa muutamassa tunnissa, mikäli uhri ei pääse nopeasti sairaalahoitoon. Monissa tapauksissa uhri kuitenkin hukkuu erittäin voimakkaan kivun lamaannuttamana. Vaarallisuutta tehostaa se, että velhokalaa on hyvin vaikeaa havaita sen erinomaisen naamioitumiskyvyn takia: se näyttää pohjassa aivan tavalliselta kivenmurikalta peiteltyään itsensä hiekalla ja muutettuaan väritystään ympäristönsä mukaiseksi. Pistokohdan upottaminen mahdollisimman kuumaan veteen voi auttaa, koska myrkyn proteiini hajoaa kuumuuden vaikutuksesta. Velhokalan päälle astunut jalka saattaa halvaantua täysin. Pahimmassa tapauksessa jalka saatetaan joutua amputoimaan. Myrkky aiheuttaa tunteja kestävän sietämättömän voimakkaan tuskan, halvauksen, šokin ja pistoksen saaneeseen jalkaan usein myös kuolion. Potilaan verenkiertojärjestelmä halvaantuu, minkä takia pulssi kiihtyy. Vahingoittunut raaja paisuu hyvin paljon. Henkiin jääneet uhrit ovat kärsineet hermovaurioista, jotka johtavat lihasten surkastumiseen. Myös myrkyttyneen alueen ympärillä olevat kudokset voivat alkaa tuhoutua. Hoidettuinakin kipu ja turvotus voivat jatkua kuukausia. Myrkky sisältää seoksen hemolyyttistä stonustoksiinia, proteiinipohjaista verrukotoksiinia ja kardiotoksista kardioleputiinia. ==Lähteet== Luokka:Simppukalat Luokka:Seulonnan keskeiset artikkelit
Näljänkä

thumb|250px|Näljänkää seututien 800 ja yhdystien 8980 risteyksessä pohjoiseen päin nähtynä. Näljänkä on kylä Suomussalmen kunnassa Kainuussa. Kylä sijaitsee noin 50 kilometriä luoteeseen Suomussalmen keskustaajamasta Ämmänsaaresta. Pohjois–eteläsuuntainen seututie 800 sekä itä–länsisuuntaiset yhdystiet 8390 ja 8980 risteävät Näljängän kylällä. Kylän nimi on saamelaista alkuperää ja tarkoittaa järjestyslukua neljäs. Luku voi tarkoittaa joko Näljänkäjärveä, joka on vesistönsä neljäs järvi pääjärvestä laskien, tai kylää ympäröivää neljää suota. Kylässä on toiminut oma kirkko, joka valmistui vuonna 1981. Nykyisin kirkkorakennuksen omistajana on yksityinen henkilö. Kylän viimeinen koulu, vuonna 1925 perustettu Leinolan koulu on lakkautettu, ja sitä käytetään nykyisin harrastuspiirien tilana. Näljängän seudulla oli aiemmin myös Kurkikylän kansakoulu (1945–1968). Suomussalmen viimeisenä kyläkouluna toimii vuonna 1927 perustettu Nivan koulu Näljängän eteläpuolella. Eräs lakkautetun Taivalkosken radan liikennepaikoista, Leinon rautatieasema, sijaitsi kahdeksan kilometrin päässä kylän itäpuolella yhdystie 8980 varrella. ==Lähteet== ==Aiheesta muualla== * Kylä vedenjakajalla : Näljänkä ja näljänkäläiset. Kianta-opiston Näljänkä-piiri, toim. Turo Manninen. Näljänkä-seura, 2006. ISBN 952-92-0574-0. * Näljänkä kuvina. Kianta-opiston Näljänkä-piiri, toim. Turo Manninen. Näljänkä-seura, 2007. ISBN 978-952-92-2600-9. * Näljänkä – Polkuja uuteen aikaan. Toim. Erkki Manninen. Näljänkä-seura, 2014. Luokka:Suomussalmen kylät
Damien Thorn

Damien Thorn on The Omen -kauhuelokuvasarjan keskushenkilö. Hahmo on esiintynyt elokuvissa Ennustus (1976), Kirous (1978), 7 tikaria – Omen III (1981) ja Omen IV – Riivaajan paluu (televisioelokuva, 1991) sekä ensimmäisen elokuvan uudelleenfilmatisoinnissa The Omen (2006). Damien Thornia ovat esittäneet Harvey Stephens, Jonathan Scott-Taylor, Sam Neill ja Seamus Davey- Fitzpatrick. Elokuvien lisäksi hahmo on esiintynyt myös niihin perustuvissa kirjoissa. Damien syntyi 6. kesäkuuta 1966 kello 6:00 Roomassa Saatanan raiskaamalle sakaalille. Hän on antikristus ja hänen syntymäaikansa muodostaa luvun 666. Pienenä hän ei vielä tiedä identiteettiään mutta hyväksyy sen, kun helvetin lähettiläät ilmaantuvat hänen elämäänsä. Luokka:Elokuvahahmot Luokka:Kuvitteelliset joukkomurhaajat
Allaspalo

Allaspalo tarkoittaa suoraan astiasta höyrystyvän nesteen palamista. Esimerkiksi kynttilässä steariinin tulisi lämmetä ja höyrystyä vasta sydänlangassa niin paljon, että se saavuttaa palopisteen, mutta mikäli kynttilä lämpenee liikaa, steariini alkaa höyrystyä voimakkaasti myös suoraan kynttilän pinnalta. Kun höyrystyvä steariini syttyy palamaan, tuli lämmittää kynttilässä olevaa sulaa steariinia edelleen ja höyrystyminen kiihtyy, jolloin tuli saattaa kasvaa vaarallisen korkeaksi ja kuumaksi. Siksi kynttilää ei tulisi koskaan jättää ilman valvontaa. Muita yleisiä allaspaloja ovat paistorasvan ja erilaisten polttonesteiden syttymiset. Allaspaloissa palavat nesteet ovat lähes poikkeuksetta vettä kevyempiä, joten allaspaloa ei kannata sammuttaa vedellä, sillä se vain painuu räiskähdellen astian pohjalle. Oikea sammutustapa on tukahduttaminen tai jauhesammuttimen käyttö. Luokka:Palaminen Luokka:Polttoaineet
Johtamiskoulutusinstituutti

Johtamiskoulutusinstituutti (lyh. JKI) sijaitsee Turussa ja on yksi seitsemästä Turun kauppakorkeakoulun Yritystoiminnan tutkimus- ja koulutuskeskuksen (lyh. YTKK) yksiköstä. Se kehittää, suunnittelee ja toteuttaa johtamiskoulutusta. Yksikön asiakkaina ovat sekä yritykset että julkisen sektorin organisaatiot ja erityisesti henkilöt, jotka toimivat näissä organisaatioissa asiantuntija- ja johtotehtävissä. Johtamiskoulutusinstituutin järjestää eMBA Turku -ohjelmaa, joka on kansainvälinen, virallisesti akkreditoitu johtamiskoulutusohjelma. Tämän lisäksi se tarjoaa sekä yrityksille että julkisen sektorin organisaatioille muita pitkäkestoisia johtamiskoulutusohjelmia sekä organisaatiokohtaisesti räätälöityjä inhouse -koulutusjaksoja. == Aiheesta muualla == * Johtamiskoulutusinstituutti * Turun kauppakorkeakoulun Yritystoiminnan tutkimus- ja koulutuskeskus * Turun kauppakorkeakoulu Luokka:Turun oppilaitokset
Yomiuri Shimbun

Yomiuri Shimbun () on levikiltään yksi maailman suurimmista sanomalehdistä. Tämä japanilainen lehti perustettiin 1874. Sanomalehti on osa yli 150 tytäryhtiötä käsittävän Yomiuri Shimbun Holdings -emoyhtiön mediakonsernia. Yhtiö kirjasi media-alan liikevaihdokseen 2,88 miljardia Yhdysvaltain dollaria (2015), missä on Yomiuri Shimbun -lehden ohella mukana myös konsernin muita yhtiöitä. Sillä on kolme pääkonttoria: Tokiossa, Osakassa ja Fukuokassa. Tokion Chiyodan erillisalueen Ōtemachin liikealueella vuonna 2011 valmistuneessa uudessa pääkonttorissa on 33 maanpäällistä ja kolme maanalaista kerrosta. Se on Japanin ja koko maailman laajalevikkisin painettu sanomalehti. Yomiuri Shimbunin päivittäinen levikki oli 8,955 miljoonaa lehteä vuonna 2016 (9,101 milj., 2015), joka oli huomattavasti maan seuraavaksi suurinta sanomalehteä Asahi Shimbunia enemmän (levikki 6,411 milj. tai 6,622 milj. edellisvuonna). Tyyliltään sanomalehteä on luonnehdittu eniten sensaatiohakuiseksi Japanin kolmesta suurimmasta sanomalehdestä. Lehdestä julkaistaan sekä aamu- että iltapäiväpainos ja sillä on useita alueellisia painoksia. Lehteä on parhaimmillaan myyty päivittäin Japanissa yli 14 miljoonaa kappaletta. Loppuvuonna 2010 aamu- ja iltapainoksen yhteenlaskettu levikki oli seurantakaudella 13,537 miljoonaa, mikä on kirjattu myös Guinnessin ennätykseksi. Kuva:Yomiuri Shimbun Tokyo Headquarters Building.jpg| Yomiurin pääkonttori (vm. 2011) Tokion Chiyodan alueella. Kuva:Yomiuri Shimbun Osaka headquarters in 201909 002.jpg|Yomiuri Shimbun -lehden Osakan toimitalo. Kuva:Yomiuriseibu.JPG| Lehden toimitila Fukuokassa. ==Lähteet== == Aiheesta muualla == * Yomiuri Shimbunin kotisivut * The Japan News - mediakonsernin toinen sanomalehtilehti (the-japan-news.com) * The Daily Yomiurin kotisivut Luokka:Japanilaiset sanomalehdet
Gennadi Kurdin

Gennadi Kurdin (, s. 9. helmikuuta 1959 Arzamas, Neuvostoliitto) on venäläinen entinen jääkiekkoilija, pelipaikaltaan keskushyökkääjä. Aikuisten sarjassa Kurdin debytoi kotikaupunkinsa Torpedo Gorkissa Neuvostoliiton liigassa kaudella 1978–1979. Samalla kaudella hän pelasi Neuvostoliiton nuorten maajoukkueessa nuorten MM-kilpailuissa, josta joukkue voitti kultaa. Kaudeksi 1980–1981 hän siirtyi TsSKA Moskovaan, jossa pelasi kaksi kautta ennen siirtoaan Spartak Moskovaan. Spartakista Kurdin siirtyi 1993–1994 Suomeen I-divisioonan Savonlinnan Pallokerhoon. Alussa Kurdin ei saanut paljoakaan peliaikaa, mutta nousi myöhemmin joukkueen menestyksen, joka oli kulminoitua liiganousuun, takuumieheksi. Varsinkin loppuaikoinaan Savonlinnassa Kurdin otti huomattavia määriä rangaistusminuutteja ja voitti pari kertaa divisioonan jäähykuninkuuden. ==Saavutuksia== * Neuvostoliiton mestaruus 1981 == Lähteet == * http://www.eurohockey.com/player/3922-.html * http://www.jatkoaika.com/mestis.php?sivu=kolumnit&id;=2289 Luokka:Venäläiset jääkiekkoilijat Luokka:Neuvostoliittolaiset jääkiekkoilijat Luokka:Vuonna 1959 syntyneet Luokka:Elävät henkilöt
Mullin mallin

Mullin mallin on suomalainen elokuva vuodelta 1961. Sen tuotti, kuvasi ja ohjasi Veikko Itkonen. Käsikirjoituksen teki Reino Helismaa. Aiheena on tyhjään erämaahotelliin eksynyt työläisten joukko, joka muiden paikalla olevien kanssa esittää musiikkia ja hupinumeroita. Esa Pakarinen palaa tässä elokuvassa Severi Suhosen rooliin. Tyyliltään elokuva on puhdasta rillumareita. Elokuvan yleisö- ja arvostelumenestys jäivät vaatimattomiksi. == Näyttelijät == == Tuotanto ja julkaisu == Kun värielokuva Iloinen Linnanmäki (1960) aiheutti tuottajalleen Itkoselle pettymyksen, hän turvautui mustavalkoiseen materiaaliin ja pelkästään kotimaisiin ”kaiken kansan naurattajiin”. Itkonen kuvasi itse kameralla, joka ei juuri liiku elokuvan edetessä.Pajukallio, Arto: Elokuvat. Helsingin Sanomat 30.11.2010, s. D 5. Kuvauspaikka on hotellin alakerta. Elokuvan käsikirjoitus jatkoi Reino Helismaan tutulla tyylillä, joka oli saanut arvostelijoilta jo vuosia murskaavia arvioita. Helismaa teki tämän elokuvan jälkeen enää yhden käsikirjoituksen. Taustaa. Viitattu 4.2.2014.. Spede Pasasen ura oli tuolloin voimakkaassa nousussa, ja hänellä oli jo näkyviä rooleja. 1950– ja 1960-lukujen vaihteen suosittu koomikko Osmo Pertola eli Kokemäen Uuno tekee elokuvassa lyhyeksi jääneen uransa ainoan elokuvaesiintymisen. Elokuvan ensi- ilta oli Helsingissä 7. huhtikuuta 1961, jolloin sitä esitettiin Tuulensuussa ja Capitolissa. Elokuvan yleisömenestys jäi vaatimattomaksi. == Arviot == Aikalaisarvioissa vastaanotto oli yksimielisen kielteinen. Sisältöön ei juuri puututtu, mutta esimerkiksi Heimo Kallio (Uusi Aura) totesi, että jopa iskelmäketjuja katsoo mieluummin kuin tätä kuplettiketjua, sillä niissä on sentään silmänruokaa. Jaakko Tervasmäki (Elokuva-Aitta) huomautti että elokuva oli teknisesti hutaisu. Martti Savo (Modest Savtschenko, Kansan Uutiset totesi että kun esiintyjät ovat kuvan oikeassa laidassa, ”vasemmalla puolella pääsevät oikeuksiinsa Royn yksinkertaisuudessaan nerokkaat (harmaa seinä) lavastukset”. Lehdistöarvio. Viitattu 4.2.2014. Televisioesityksen yhteydessä arviot ovat olleet saman suuntaisia. Erään kriitikon mukaan käsikirjoituksesta on turha etsiä tolkkua.AL: Mullin mallin, Päivän elokuvia. Tv-maailma 39/2012, s. 17. Köykäistä viihdettä teatterimaisesti toteutettuna elokuva on toisenkin arvion mukaan.AP: Mullin mallin, Viikon elokuvia. Tv-maailma 5/2014, s. 11. == Lähteet == Luokka:Vuoden 1961 suomalaiset elokuvat Luokka:Suomalaiset mustavalkoelokuvat Luokka:Reino Helismaan käsikirjoittamat elokuvat Luokka:Veikko Itkosen ohjaamat elokuvat Luokka:Suomalaiset komediaelokuvat
...And the Circus Leaves Town

...And the Circus Leaves Town on Kyussin vuonna 1995 julkaisema neljäs ja viimeinen studioalbumi. Se julkaistiin 11. heinäkuuta 1995, vain kolme kuukautta ennen yhtyeen hajoamista lokakuussa. Albumi sisältää piilotetun raidan, joka on omistettu Nirvanalle Kurt Cobainin kuoleman jälkeen. "Catamaran" on cover Yawning Man -yhtyeen kappaleesta. ==Kappaleet== # "Hurricane" (John Garcia/Josh Homme) – 2:41 # "One Inch Man" (John Garcia/Scott Reeder) – 3:30 # "Thee Ol' Boozeroony" (Scott Reeder) – 2:47 # "Gloria Lewis" (John Garcia/Josh Homme) – 4:02 # "Phototropic" (Josh Homme) – 5:13 # "El Rodeo" (John Garcia/Josh Homme) – 5:35 # "Jumbo Blimp Jumbo" (Josh Homme) – 4:39 # "Tangy Zizzle" (Josh Homme) – 2:39 # "Size Queen" (Josh Homme) – 3:46 # "Catamaran" (Mario Lalli/Larri Lalli/Gary Arce) – 2:59 # "Spaceship Landing" (Josh Homme) – 34:04 (sisältää piiloraidat) # "Day One" (Scott Reeder) – alkaa kohdasta – 32:15 kappaleesta "Spaceship Landing" # "A Day Early and a Dollar Short" – 2:16 ==Aiheesta muualla== *http://www.last.fm/music/Kyuss/And+the+Circus+Leaves+Town * * Luokka:Vuoden 1995 albumit Luokka:Kyussin albumit
Venäjän jääkiekon superliiga

Superliiga () oli vuoteen 2008 asti Venäjän jääkiekon pääsarja. Sen korvasi kaudesta 2008–2009 alkaen monikansallinen KHL. == Historia == Superliiga perustettiin vuonna 1996 nimellä Venäjän jääkiekkoliiga. Nimen Superliiga sarja sai vuonna 1999. Sarjaa edelsivät vuosina 1992–1996 pelattu Kansainvälinen liiga, johon osallistuivat myös muiden entisten Neuvostoliiton maiden joukkueet, kaudella 1991–1992 IVY:n mestaruussarja ja Neuvostoliiton aikaan Neuvostoliiton liiga. == Mitalistit == Kausi Mestari Hopeaa Pronssia 1996–1997 Torpedo Jaroslavl Lada Toljatti Metallurg Magnitogorsk Salavat Julajev Ufa 1997–1998 Ak Bars Kazan Metallurg Magnitogorsk Torpedo Jaroslavl 1998–1999 Metallurg Magnitogorsk Dynamo Moskova Torpedo Jaroslavl Ak Bars Kazan 1999–2000 Dynamo Moskova Ak Bars Kazan Metallurg Magnitogorsk Metallurg Novokuznetsk 2000–2001 Metallurg Magnitogorsk Avangard Omsk Severstal Tšerepovets 2001–2002 Lokomotiv Jaroslavl Ak Bars Kazan Metallurg Magnitogorsk 2002–2003 Lokomotiv Jaroslavl Severstal Tšerepovets Lada Toljatti 2003–2004 Avangard Omsk Metallurg Magnitogorsk Ak Bars Kazan Lada Togliati 2004–2005 Dynamo Moskova Lada Toljatti Lokomotiv Jaroslavl 2005–2006 Ak Bars Kazan Avangard Omsk Metallurg Magnitogorsk 2006–2007 Metallurg Magnitogorsk Ak Bars Kazan Avangard Omsk 2007–2008 Salavat Julajev Ufa Lokomotiv Jaroslavl HK Metallurg Magnitogorsk == Katso myös == * Vysšaja Liga == Lähteet == * Tilastoja Luokka:Venäjän jääkiekkosarjat Luokka:Entiset jääkiekkosarjat